	atviro (tarptautinio)  konkurso sąlygų

	7  priedas



PANAUDOS SUTARTIS Nr. 

PAGAL VIEŠOJO PIRKIMO [SUTARTIES DATA] SUTARTYJE Nr. [SUTARTIES NUMERIS] NUMATYTUS ĮSIPAREIGOJIMUS
              

20__  m. ________________, Marijampolė 


_____________________ (toliau – Panaudos davėjas), adresas: ____________, tel. _________________, faks. ____________, įmonės kodas ________________, a.s ____________, ____________ bankas, atstovaujama ________________________ – viena šalis,

ir

VšĮ MARIJAMPOLĖS LIGONINĖ, (toliau – Panaudos gavėjas), adresas: Palangos g. 1, LT-68188 Marijampolė, tel. +370 343 50435, faks. +370 343 52935, įmonės kodas 165803154, a/s LT917300010002342035 AB Swedbank, atstovaujama direktoriaus ____________________ – kita šalis,


toliau Panaudos davėjas ir Panaudos gavėjas kiekvienas atskirai gali būti vadinami „Šalimi“, o abu kartu – „Šalimis“, sudarė šią panaudos sutartį (toliau – Sutartis) ir susitarė dėl toliau išvardytų sąlygų.

1. Sutarties objektas 
1.1. Laimėjęs atvirą (tarptautinį) konkursą „Skystas medicininis deguonis kartu su rezervuaru panaudai“ (pirkimo Nr. ______, skelbtas _______ Centrinėje viešųjų pirkimų informacinėje sistemoje) Panaudos davėjas perduoda neatlygintinai valdyti ir naudotis nuosavybės teise jam priklausantį rezervuarą medicininiam deguoniui talpinti (toliau - Įranga), o Panaudos gavėjas įsipareigoja priimti ir naudoti Įrangą pagal paskirtį ir grąžinti ją tokios būklės, kokios ji jam buvo perduota atsižvelgiant į natūralų nusidėvėjimą.  Įrangos vertė __________Eur . 
1.2. Panaudos davėjas garantuoja, kad Sutarties 1 priede nurodytos įrangos, kokybė, komplektiškumas ir techninės charakteristikos visiškai atitinka Sutartyje ir teisės aktuose nustatytus kokybės, saugumo, komplektiškumo reikalavimus.

2. Panaudos davėjo įsipareigojimai
2.1. Panaudos davėjas įsipareigoja:
2.1.1. ne vėliau kaip per 30 kalendorinių dienų nuo šios Sutarties pasirašymo dienos perduoti, sumontuoti, apmokyti personalą dirbti Panaudos gavėjui laikinai ir neatlygintinai valdyti ir naudoti Sutarties 1.1. punkte aprašytą Įrangą. Įranga perduodama Šalių įgaliotiems asmenims pasirašant Įrangos perdavimo–priėmimo aktą, nurodytą 2 priede; Įranga turi būti perduodama tokios būklės ir (ar) tokios techninės komplektacijos, jog būtų tinkama naudoti pagal tiesioginę paskirtį. 
2.1.2. perduoti Įrangą, kuri atitinka Europinio normatyvinio akto - Europos parlamento ir tarybos direktyvos 214/68/ES” Dėl valstybių narių įstatymų, susijusių su slėginės įrangos tiekimu rinkai, suderinimo”, nustatytus reikalavimus.

2.1.3. Įrangą perduoti kartu su visa technine dokumentacija ir jos naudojimo instrukcija šiuo adresu: VšĮ Marijampolės ligoninės teritorijoje, Palangos g. 1, Marijampolė.
2.1.4. visą sutarties galiojimo laikotarpį teikti nemokamai konsultacijas visais su Įrangos naudojimu susijusiais klausimais. 
2.1.5. pasibaigus Sutarties terminui atsiimti Įrangą iš Panaudos gavėjo per 10 kalendorinių dienų.
2.1.6. visą sutarties galiojimo terminą nemokamai tiekti visas Įrangos naudojimui reikalingas eksploatacines medžiagas, atlikti visus Įrangos remonto ir priežiūros darbus (įskaitant detales ir detalių keitimą) pagal gamintojo rekomendacijas, vadovaujantis Lietuvos Respublikos Potencialiai pavojingų įrenginių priežiūros įstatymu, Lietuvos Respublikos ūkio ministro 2002 m. lapkričio 15 d. įsakymu Nr. 403 patvirtintomis „Slėginių indų naudojimo taisyklėmis“ bei kitais Lietuvos Respublikoje galiojančiais teisės aktais, susijusiais su slėginių indų naudojimu, reikalavimais. 
2.1.7. privalomai atlikti Įrangos remonto darbus per 1 darbo dieną nuo pranešimo gavimo dienos. Jei tokių darbų neįmanoma atlikti, Panaudos davėjas įsipareigoja ne vėliau kaip per 2 darbo dienas pateikti neatlygintinam naudojimui analogišką įrangą iki bus sutaisyta  pagal šią Sutartį Panaudos davėjui perduota Įranga.
2.1.8. atsakyti už perduoto neatlygintinai naudotis daikto trūkumus;
2.1.9. garantuoti, kad tretieji asmenys į perduodamą Įrangą teisių neturi;
2.1.10. kad perduotas Turtas (Įranga) nėra išnuomota, įkeista, areštuota ir jai netaikomi jokie draudimai ar apribojimai įstatymų nustatyta tvarka. Ginčų dėl Turto jokioje ikiteisminio tyrimo įstaigoje ir (ar) teisme nevyksta.

3. Panaudos gavėjo įsipareigojimai 
3.1. Panaudos gavėjas įsipareigoja:
3.1.1. perduotą Įrangą naudoti pagal tiesioginę jos paskirtį (nurodyta 1.1. punkte), remiantis naudojimo instrukcijomis bei visais Panaudos davėjo nurodymais ir apmokymais.  
3.1.2. Panaudos gavėjas įsipareigoja saugoti jam pagal šią Sutartį perduotą Įrangą.
3.1.3. naudoti Įrangą darbui su prekėmis tam skirtomis ir tinkamomis, tiekiamomis 2025 m.......... d. viešojo pirkimo-pardavimo sutarties Nr. _____ pagrindais;
3.1.4. Pasibaigus Sutarties terminui arba ją nutraukus prieš terminą grąžinti Įrangą Panaudos davėjui tos būklės, kurios ji buvo perduodant, atsižvelgiant į natūralų nusidėvėjimą. Panaudos gavėjas priima ir grąžina Įrangą Panaudos davėjui pagal abiejų šalių pasirašytą priėmimo-perdavimo aktą.
3.1.5. Panaudos gavėjas įsipareigoja neperduoti Įrangos tretiesiems asmenims be išankstinio rašytinio Panaudos davėjo sutikimo.

4. Sutarties galiojimas ir nutraukimas
4.1 Šalims sutartis įsigalioja nuo jos pasirašymo momento ir galioja ____ m.......... d. viešojo pirkimo-pardavimo sutarties Nr. _____ galiojimo laikotarpiu, bet ne ilgiau kaip 25 mėnesius.
4.2. Sutartis gali būti nutraukta:
4.2.1. raštišku Šalių susitarimu;
4.2.2. nenugalimos jėgos aplinkybėms tęsiantis ilgiau kaip 1 (vieną) mėnesį – nuo bet kurios Šalies pranešimo kitai Šaliai apie tokių aplinkybių atsiradimą dienos taip, kaip nustatyta Sutarties 5 punkte.
4.3. Panaudos gavėjas prieš 14 kalendorinių dienų raštu informavęs Panaudos davėją, turi teisę vienašališkai nutraukti Sutartį, jeigu:
4.3.1. Panaudos davėjas Sutarties iš vis nevykdo ar netinkamai vykdo. 
4.3.2. Panaudos davėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija.
4.3.3. Paaiškėja kitos aplinkybės, dėl kurių Panaudos davėjas negalės tinkamai vykdyti Sutarties.
4.4. Panaudos gavėjas nesant Panaudos davėjo kaltės, turi teisę vienašališkai nutraukti Sutartį įspėjęs apie tai Panaudos davėją ne vėliau kaip prieš 30 kalendorinių dienų, nepaisydamas to, kad Panaudos davėjas jau pradėjo ją vykdyti. 
4.5. Panaudos davėjas prieš 14 kalendorinių dienų raštu informavęs Panaudos gavėją,  turi teisę vienašališkai nutraukti Sutartį, jeigu Panaudos gavėjas:
4.5.1. naudoja Įrangą ne pagal sutartį ir ne pagal paskirtį;
4.5.2. nesudaro sąlygų vykdyti Įrangos remonto ir techninės priežiūros darbus.
4.6. Sutartis gali būti pakeista tik raštišku šalių susitarimu.
4.7. Kiekviena Šalis, nutraukdama sutartį, privalo pilnai įvykdyti sutartinius įsipareigojimas kitai Šaliai. 
4.8. Nutraukus sutartį, ar jai pasibaigus, lieka galioti Sutarties ir jos priedų nuostatos, susijusios su atsakomybe tarp Šalių pagal Sutartį ir konfidencialumo.

5. Nenugalimos jėgos aplinkybės (Force Majeure)
5.1. Nė viena iš Šalių neatsako už Sutarties neįvykdymą ar netinkamą įvykdymą, jeigu ji įrodo, kad Sutarties neįvykdė ar netinkamai įvykdė dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio tokių aplinkybių ar jų padarinių atsiradimui.
5.2. Nenugalimos jėgos aplinkybėmis yra laikomos aplinkybės, nurodytos galiojančiuose Lietuvos Respublikos teisės aktuose.
5.3. Šalis turi nedelsdama, bet ne vėliau kaip per 5 (penkias) darbo dienas, pranešti kitai Šaliai apie nenugalimos jėgos aplinkybių, dėl kurių Sutarties įvykdymas gali būti apribotas ar tapti neįmanomas ir jų įtaką Sutarties įvykdymui. Jeigu šio pranešimo kita Šalis negauna per nustatytą laiką po to, kai Sutarties neįvykdžiusi Šalis sužinojo ar turėjo sužinoti apie tą aplinkybę, tai pastaroji Šalis privalo atlyginti dėl pranešimo negavimo atsiradusius nuostolius.
5.4. Jeigu nenugalimos jėgos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. 

6. Šalių ginčo reguliavimo tvarka
6.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
6.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti per 30 kalendorinių dienų terminą Šalių susitarimu, sprendžiami Lietuvos Respublikos teisės aktų nustatyta tvarka  Lietuvos Respublikos teismuose pagal Pirkėjo buveinės vietą.

7.Susirašinėjimas
7.1. Panaudos gavėjo ir Panaudos davėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.
7.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

8.Konfidencialumo įsipareigojimai 
8.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka
[bookmark: _Hlk25824127]8.2. Sutarties šalys įsipareigoja asmens duomenis tvarkyti teisėtai, sąžiningai ir skaidriai tik šios sutarties vykdymo tikslais vadovaujantis Bendruoju duomenų apsaugos reglamentu, Lietuvos Respublikos asmens duomenų apsaugos įstatymu bei kitais teisės aktais, reglamentuojančiais asmens duomenų apsaugą.

9.Sankcijos už prisiimtų įsipareigojimų nevykdymą 
9.1. Panaudos davėjas, laiku nepristatęs ir nesumontavęs Įrangos, moka Panaudos gavėjui, 
30 % dydžio baudą nuo įrangos vertės.
9.2. Nutraukus Sutartį 4.3. punkte nurodytais pagrindais (išskyrus 4.3.2. papunktyje numatytu atveju), Panaudos davėjas ne vėliau kaip iki Sutarties nutraukimo dienos privalo sumokėti Panaudos gavėjui 20 % dydžio baudą nuo Sutarties vertės Eur be PVM nurodytos Sutarties 1.1 punkte.
9.2. Nutraukus Sutartį 4.5. punkte nurodytais pagrindais, Panaudos gavėjas ne vėliau kaip iki Sutarties nutraukimo dienos privalo sumokėti Panaudos davėjui 20 % dydžio baudą nuo Įrangos vertės Eur be PVM nurodytos Sutarties 1.1 punkte.
9.3. Jei vienai iš Sutarties Šalių atsiranda nuostolių dėl kitos Šalies kaltės, ši (kaltoji Šalis) privalo nedelsdama pašalinti to priežastis bei pasekmes, atlyginti nukentėjusios Šalies tiesioginius nuostolius. Nuostolių atsiradimo priežastims, nuostolių dydžiui nustatyti Šalys gali pasitelkti nuo Šalių nepriklausomus, kompetentingus asmenis.

10. Baigiamosios nuostatos 
10.1. Panaudos gavėjo atsakomybės už perduoto turto atsitiktinį žuvimą ar sugedimą klausimas sprendžiamas vadovaujantis CK 6.638, 6.639 str.  
10.2. Sutartis sudaryta 2 (dviem) egzemplioriais lietuvių kalba, turinčiais vienodą juridinę galią. Kiekviena Šalis gauna po vieną Sutarties egzempliorių.
10.3. Sutartį Šalys sudarė savanoriškai, laisva valia. 
10.4. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.
10.5. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.
10.6. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
10.7. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

11. Priedai:
11.1. Įrangos techninė specifikacija
11.2. Instrumentų perdavimo-priėmimo aktas.


PANAUDOS DAVĖJAS		       PANAUDOS GAVĖJAS
		                                       VšĮ Marijampolės ligoninė	             

	______________________________
atstovo pareigos, vardas, pavardė


	______________________________
atstovo pareigos, vardas, pavardė


											

PANAUDOS SUTARTIES Nr. ________ PRIEDAS NR. 1

TECHNINĖ SPECIFIKACIJA 

                                                    ..................................................................








PANAUDOS DAVĖJAS		PANAUDOS GAVĖJAS
				VšĮ Marijampolės ligoninė	             

	______________________________
atstovo pareigos, vardas, pavardė


	______________________________
atstovo pareigos, vardas, pavardė



				
				








PANAUDOS SUTARTIES Nr. ________ PRIEDAS NR. 2

ĮRANGOS PERDAVIMO-PRIĖMIMO AKTAS
2025-........... -................
Marijampolė

Panaudos davėjas [teisinė forma, pavadinimas]_________ ir Panaudos gavėjas VšĮ Marijampolės ligoninė, remiantis šia sudaryta Panaudos sutartimi [Sutarties sudarymo data ir numeris], sudarė Įrangos perdavimo–priėmimo aktą, kuriuo patvirtina, kad: 
1. Panaudos davėjas perduoda Panaudos gavėjui šią Įrangą:
	Eil. Nr.
	Pavadinimas, serijos numeris, modelis, gamintojas, kilmės šalis
	Perduodamos Įrangos kiekis
	Perduodamos Įrangos vertė, EUR

	
	
	
	

	
	
	
	

	
	
	
	


2. Pristatyta Įranga, atitinka sudarytos Panaudos sutarties [sutarties sudarymo data ir numeris] sąlygas ir techninės specifikacijos reikalavimus,
3. Panaudos davėjas Įrangą sumontavo, apmokė personalą, pateikė visus reikalingus dokumentus, naudojimo ir priežiūros instrukcijas.
4. Panaudos gavėjas neturi Panaudos davėjui priekaištų, pastabų bei pretenzijų dėl perduodamos Įrangos būklės, kokybės ir komplektiškumo.
5. Šis aktas sudarytas 2 (dviem) egzemplioriais (po vieną Panaudos davėjui ir Panaudos gavėjui), kurie turi vienodą juridinę galią. 



	Perdavė:

	Priėmė:


	Panaudos davėjas	
	Panaudos gavėjas

	
	VšĮ Marijampolės ligoninė

	______________________________
atstovo pareigos, vardas, pavardė


	______________________________
atstovo pareigos, vardas, pavardė

	
	



